“यो त कामकाजी महिलाहरू माथि गम्भीर आरोप भयो यार ।” उसले आँखा जुधाएरै भन्यो, “पितृसत्तात्मक संस्कारमा सदिऔँदेखि जकडिएका महिलाहरू भर्खरभर्खर घर बाहिर निस्कन थालेका छन्, आत्मनिर्भरताको बाटो समात्न थालेका छन्, तिनेरुमाथि नै तिमीजस्तो सचेत र अग्रगामी महिलाले यस्तो गम्भीर आरोप लगाउन मिल्छ ?” बोल्दै गर्दा उसको अनुहारमा गम्भीरभाव प्रकट भएको थियो । त्यो बेला उसलाई सर्पले नै सर्पको खुट्टा देख्छ भन्ने लोकोक्तिको यादै आएको थिएन ।
